Legal Document

Category: 97

Text:
27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 591 της 4/17 Αυγ. 1976 (ΦΕΚ Α΄ 215) Περί τροποποιήσεως των παρ. 2 και 4 του άρθρ.7 του Π.Δ. 312/1975 "περί χορηγήσεως συντάξεως εις τους ησφαλισμένους του Ταμείου Επικουρικής Ασφαλίσεως Αρτοποιών λόγω γήρατος, ανικανότητος, θανάτου". Έχοντες υπ’ όψει: 1.Τας διατάξεις: α)Του άρθρ.20 παρ. 11 του Ν.Δ. 135/1946 "περί Ταμείου Επικουρικής Ασφαλίσεως Αρτοποιών". β)Του άρθρ.42 του Ν.Δ. 175/1973 "περί Υπουργικού Συμβουλίου και Υπουργείων", τεθέντος εν ισχύϊ δια του υπ’ αριθ. 396/1973 Π.Δ/τος. 2.Πρότασιν του Διοικητικού Συμβουλίου του Ταμείου Επικουρικής Ασφαλίσεως Αρτοποιών ληφθείσαν κατά την υπ’ αριθ. 89/18.3.76 συνεδρίασιν αυτού. 3.Την υπ’ αριθ. 486/1976 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρ.1.-1.(Αντικαθίστανται τα εδάφ. α΄, β΄ και γ΄ της παρ.2 του άρθρ.7 Π.Δ. 312/1975 ανωτ. αριθ. 25). 2.(Αντικαθίσταται η παρ.4 του άρθρ.7 Π.Δ. 312/1975). Άρθρ.2.-Αι υπό του Ταμείου παρεχόμεναι συντάξεις, ων η έναρξις καταβολής εμπίπτει εις το μέχρι της ισχύος του παρόντος χρονικόν διάστημα, αναπροσαρμόζονται οίκοθεν υπό του Διοικητικού Συμβουλίου του Ταμείου, βάσει των νέων συντελεστών, συμφώνως προς τας διατάξεις της παρ.1 του άρθρ.16 του Π.Δ. 312/1975. Η εκ της αναπροσαρμογής των συντάξεων προκύπτουσα διαφορά καταβάλλεται από της ισχύος του παρόντος. Άρθρ.3.-Η ισχύς του παρόντος άρχεται από της 1ης του μεθεπομένου της δημοσιεύσεώς του δια της Εφημερίδος της Κυβερνήσεως μηνός. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος.